CELEX: 32021D0879
Language: el
Date: 2021-05-27 00:00:00
Title: Εκτελεστική απόφαση (ΕΕ) 2021/879 του Συμβουλίου της 27ης Μαΐου 2021 σχετικά με τον διορισμό του προέδρου της Ευρωπαϊκής Αρχής Ασφαλίσεων και Επαγγελματικών Συντάξεων (EIOPA)

1.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 192/14
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/879 ΤΟΥ ΣΥΜΒΟΥΛΙΟΥ
         της 27ης Μαΐου 2021
         σχετικά με τον διορισμό του προέδρου της Ευρωπαϊκής Αρχής Ασφαλίσεων και Επαγγελματικών Συντάξεων (EIOPA)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), για την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (1), και ιδίως το άρθρο 48 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στις 25 Μαρτίου 2021, το Συμβούλιο έλαβε τον κατάλογο των τριών επικρατέστερων υποψηφίων που κατάρτισε το συμβούλιο εποπτών της EIOPA για τη θέση του προέδρου της EIOPA.
                  
               
                     (2)
                  
                  
                     Στις 15 Απριλίου 2021, η Προεδρία του Συμβουλίου πραγματοποίησε συνέντευξη με τους τρεις υποψηφίους εξ ονόματος των κρατών μελών.
                  
               
                     (3)
                  
                  
                     Στις 21 Απριλίου 2021, η Προεδρία του Συμβουλίου δρομολόγησε άτυπη και ενδεικτική διαβούλευση σχετικά με την υποψήφια που προκρίθηκε από το συμβούλιο εποπτών της EIOPA, κα Petra HIELKEMA.
                  
               
                     (4)
                  
                  
                     Σύμφωνα με το άρθρο 48 παράγραφος 2 του κανονισμού (ΕΕ) αριθ. 1094/2010, ο οποίος τροποποιήθηκε με τον κανονισμό (ΕΕ) 2019/2175 του Ευρωπαϊκού Κοινοβουλίου και του Συμβουλίου (2), το Συμβούλιο θα εκδώσει απόφαση για τον διορισμό του προέδρου κατόπιν επιβεβαίωσης του Ευρωπαϊκού Κοινοβουλίου.
                  
               
                     (5)
                  
                  
                     Στις 5 Μαΐου 2021, το Συμβούλιο απηύθυνε επιστολή στο Ευρωπαϊκό Κοινοβούλιο για να το ενημερώσει ότι, εφόσον το Ευρωπαϊκό Κοινοβούλιο επιβεβαιώσει την επιλογή της κας Petra HIELKEMA για τη θέση της προέδρου της EIOPA, το Συμβούλιο θα εκδώσει απόφαση για τον διορισμό της ως προέδρου της EIOPA.
                  
               
                     (6)
                  
                  
                     Στις 18 Μαΐου 2021, το Ευρωπαϊκό Κοινοβούλιο επιβεβαίωσε την επιλογή της κας Petra HIELKEMA για τη θέση της προέδρου της EIOPA,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κα Petra HIELKEMA διορίζεται πρόεδρος της Ευρωπαϊκής Αρχής Ασφαλίσεων και Επαγγελματικών Συντάξεων (EIOPA) για περίοδο πέντε ετών από 1ης Σεπτεμβρίου 2021.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 27 Μαΐου 2021.
            
               
                  Για το Συμβούλιο
               
               
                  Ο Πρόεδρος
               
               P. SIZA VIEIRA
            
         
         
            (1)  ΕΕ L 331 της 15.12.2010, σ. 48.
         
            (2)  Κανονισμός (EE) 2019/2175 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2019, για την τροποποίηση του κανονισμού (ΕΕ) αριθ. 1093/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), του κανονισμού (ΕΕ) αριθ. 1094/2010 για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), του κανονισμού (ΕΕ) αριθ. 1095/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), του κανονισμού (ΕΕ) αριθ. 600/2014 για τις αγορές χρηματοπιστωτικών μέσων, του κανονισμού (ΕΕ) 2016/1011 σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και του κανονισμού (ΕΕ) 2015/847 περί στοιχείων που συνοδεύουν τις μεταφορές χρηματικών ποσών (ΕΕ L 334 της 27.12.2019, σ. 1).